Miguela Xuereb .td_uid_2_6087f4e8829f9_rand.td-a-rec-img{text-align:left}.td_uid_2_6087f4e8829f9_rand.td-a-rec-img img{margin:0 auto 0 0} Raġel li vvandalizza 13-il stejġ tal-karozzi tal-linja f'lejl wieħed f'Ottubru li għadda weħel 32 xahar ħabs. L-Eritrean ta' 31 sena kien ġie arrestat wara li l-pulizija ġew infurmati li hemm raġel jivvandalizza l-istejġ tal-karozzi tal-linja f'Birkirkara, fis-sigħat bikrin tal-24 t'Ottubru. Meta l-pulizija sabuh, fil-basket sabulu ħadida twila u biċċiet tal-ħġieġ. Huwa oriġinarjament wieġeb li mhuwiex ħati li vvandalizza 13-il stejġ tal-karozzi tal-linja f'lokalitajiet varji, inkluż il-Ħamrun, il-Marsa, San Pawl il-Baħar, il-Mellieħa, Wied il-Għajn u Ħal Luqa. Ġie akkużat ukoll li riċediv. Madankollu, huwa biddel l-ammissjoni tiegħu u wieġeb ħati fis-seduta tal-bieraħ. Il-ħsarat ammontaw għal aktar minn €15,000. Il-Maġistrat Donatella Frendo Dimech innutat li l-akkużat ma weriex rimors ta' li għamel, u billi dan ma kienx l-ewwel reat tar-raġel, hi qisitu bħala periklu għas-soċjetà. Għaldaqstant, il-Maġistrat tatu sentenza ta' 32 xahar ħabs. Il-Prosekuzzjoni kienet magħmula mill-Ispetturi Joseph Mercieca u Roderick Spiteri. L-arrest tiegħu f'Ottubru Il-Pulizija tarresta raġel talli għamel atti vandali fuq il-bus stops Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6087f4e882c94_rand.td-a-rec-img{text-align:left}.td_uid_3_6087f4e882c94_rand.td-a-rec-img img{margin:0 auto 0 0}